Akanttikasvit

Akanttikasvien (Acanthaceae) on asteridien (yhdisteräisten) kehityslinjaan kuuluva kaksisirkkaisheimo, ja siihen kuuluu pääasiassa trooppisia pensaita. Lauhkean vyöhykkeen kasveista ovat tunnetuimpia akantit (Acanthus). Sukuja tunnetaan 229 ja lajeja noin 4000. Levinneisyyden pääkeskuksia ovat Malaijien saaristo, Afrikka, Brasilia ja Keski-Amerikka.

Tuntomerkit 
Useimmiten akanttikasvit ovat pensaita tai ruohoja, mutta toisinaan myös puita, köynnöksiä, kuivakkokasveja (kserofyyttejä) tai osittaisia vesikasveja.

Lehdet ovat ristikkäin vastakkaisia, yksinkertaisia ja korvakkeettomia. Lavan pinta saattaa olla kystoliittien juovittama.

Kukat ovat kaksineuvoisia ja sijaitsevat yksittäin tai viuhko- tai terttukukinnoissa. Yksittäisen kukan ympärillä on usein suuret ja terälehtimäiset suojukset. Verhiö on viisilehtinen. Terälehtiä on 4–5, ne ovat kasvaneet yhteen ja muodostavat epäsymmetrisen tai kaksihuulisen teriön. Heteet kiinnittyvät teriöön ja niitä on kaksi tai neljä. Joskus kukassa esiintyy myös steriilejä joutoheteitä. Sikiäin on kehänpäällinen, kahdesta emilehdestä muodostunut. Siinä on keskisaumaistukka, johon kiinnittyy kummassakin sikiäimen lokerossa kaksi tai useampia siemenaiheita. Hedelmä on kota ja siemenessä on tavallisesti suuri alkio, eikä ollenkaan endospermiä eli siemenvalkuaista. Joillakin akanttikasveilla siemenkuori on karva- tai suomupeitteinen ja kostuessaan limautuva.

Luokittelu 
Heimossa erotellaan nykyään neljä alaheimoa:
 Nelsonioideae: 6–7 trooppista sukua. Runsaslajisin suku on Staurogyne (145 lajia).
 Acanthoideae: 217 sukua, yli 3000 lajia koko heimon levinneisyysalueella.
 Tribus Acantheae: 21 sukua, 500 lajia. Suurimmat suvut ovat leopoldinkukat (Aphelandra, 170 lajia) ja pistiöt (Blepharis, 130 lajia).
 Tribus Ruellieae: 38 sukua, 1185 lajia. Runsaslajisimmat suvut ovat ruelliat (Ruellia, 355 lajia), ametistipensaat (Strobilanthes, 350), vesitähdikit (Hygrophila, 100 lajia), Dyschoriste (80 lajia), pronssilehdet (Hemigraphis, 60 lajia) ja tulisormet (Sanchezia, 60 lajia).
 Tribus Justicieae: runsaslajisimmat suvut ovat jaakonkukat (Justicia, 600 lajia) ja Ptyssiglottis (60 lajia).
 Tribus Barlerieae: 420 tropiikin lajia; runsaslajisin suku on särmiöt (Barleria, 300 lajia).
 Tribus Andrographidae: 75 lajia Aasiassa.
 Tribus Whitfieldieae.
 Tribus nimeämätön: Ainoa suku Nemacanthus, jossa 30 lajia Afrikassa, Madagaskarissa ja Arabiasta Vietnamiin ulottuvalla alueella.
 Thunbergioideae: noin 5 sukua ja 150 lajia enimmäkseen trooppisessa Amerikassa, Afrikassa ja Madagaskarissa, mutta myös Kaakkois-Aasiassa saaristoineen.
 Avicennioideae: vain suku mustamangrovet (Avicennia), joka kasvaa mangroverannikoilla pääasiassa tropiikissa.

Akanttikasvien heimo kuuluu Lamiales-lahkoon.

Suvut 

 Acanthopale C. B. Clarke
 Acanthopsis Harvey
 Acanthostelma Bidgood & Brummitt
 Acanthura Lindau
 Acanthus L. – akantit
 Achyrocalyx Benoist
 Aechmanthera Nees
 Afrofittonia Lindau
 Ambongia Benoist
 Ancistranthus Lindau
 Andrographis Nees – kiratat
 Angkalanthus Balf.f.
 Anisacanthus Nees
 Anisosepalum E. Hossain
 Anisotes Nees
 Anomacanthus R.D.Good
 Anthacanthus Nees
 Aphanosperma T.F.Daniel
 Aphelandra R. Brown – leopoldinkukat
 Aphelandrella Mildbr.
 Ascotheca Heine
 Asystasia Blume – kirjosuut
 Asystasiella Lindau
 Avicennia L. – mustamangrovet eli mustamangrovepuut
 Ballochia Balf.f.
 Barleria L. – särmiöt
 Barleriola Oerst.
 Blechum P. Browne
 Blepharis Jussieu – pistiöt
 Borneacanthus Bremekamp
 Boutonia Candolle
 Brachystephanus Nees
 Bravaisia Candolle
 Brillantaisia P. Beauvois – huulinokat
 Brunoniella Bremekamp
 Buceragenia Greenm.
 Calacanthus Bentham
 Calycacanthus K. Schumann
 Camarotea Scott-Elliot
 Carlowrightia A. Gray
 Celerina Benoist
 Centrilla Lindau
 Cephalacanthus Lindau
 Chaetacanthus Nees
 Chalarothyrsus Lindau
 Chamaeranthemum Nees – juomulehdet
 Chileranthemum Oerst.
 Chlamydacanthus Lindau
 Chlamydocardia Lindau
 Chlamydostachya Mildbr.
 Chroesthes Benoist
 Clinacanthus Nees
 Clistax Martius
 Codonacanthus Nees
 Conocalyx Benoist
 Cosmianthemum Bremekamp
 Crabbea Harv.
 Crossandra Salisbury – taikurinkukat
 Crossandrella C. B. Clarke
 Cyclacanthus S.Moore
 Cylindrosolenium Lindau
 Cyphacanthus Leonard
 Cystacanthus T.Anderson
 Danguya Benoist
 Dasytropis Urban
 Dichazothece Lindau
 Dicladanthera F. Mueller
 Dicliptera Jussieu – hehkuhuulet
 Diotacanthus Bentham
 Dipteracanthus Nees – siivikit = Ruellia L.
 Dischistocalyx Bentham
 Dolichostachys Benoist
 Drejera Nees
 Duosperma Dayton
 Dyschoriste Nees
 Ecbolium Kurz
 Echinacanthus Nees
 Elytraria Michaux
 Encephalosphaera Lindau
 Eranthemum L. – korukävyt
 Eremomastax Lindau
 Eusiphon Benoist
 Filetia Miquel
 Fittonia Coem. – pitsilehdet
 Forcipella Baillon
 Geissomeria Lindley
 Glossochilus Nees
 Golaea Chiov.
 Graphandra J.B.Imlay
 Graptophyllum Nees
 Gymnostachyum Nees
 Gypsacanthus Lott, V.Jaram. & Rzed.
 Habracanthus Nees
 Haplanthodes Kuntze
 Harpochilus Nees
 Hemigraphis Nees – pronssilehdet
 Henrya Nees
 Herpetacanthus Nees
 Heteradelphia Lindau
 Holographis Nees
 Hoverdenia Nees
 Hulemacanthus S.Moore
 Hygrophila R. Brown – vesitähdikit
 Hypoestes Sol. ex R. Brown – pilkkulehdet
 Ionacanthus Benoist
 Isoglossa Oerst. – kuurnahuulet
 Isotheca Turrill
 Jadunia Lindau
 Juruasia Lindau
 Justicia L. – jaakonkukat ja pantterinkidat
 Kalbreyeriella Lindau
 Kolobochilus Lindau
 Kosmosiphon Lindau
 Kudoacanthus Hosok.
 Lankesteria Lindley
 Lasiocladus Bojer ex Nees
 Leandriella Benoist
 Lepidagathis Willdenow
 Leptosiphonium F. Mueller
 Leptostachya Nees
 Linariantha B. L. Burtt & R. M. Smith
 Lindauea Rendle
 Lophostachys Pohl
 Louteridium S.Watson
 Mackaya Harv. – makaijat
 Marcania J.B.Imlay
 Megalochlamys Lindau
 Megalostoma Leonard
 Megaskepasma Lindau – hurmelatvat
 Melittacanthus S. Moore
 Mellera S. Moore
 Mendoncia Vand.
 Metarungia Baden
 Mexacanthus T.F.Daniel
 Meyenia Nees
 Mimulopsis Schweinf. – partanielut
 Mirandea Rzed.
 Monechma Hochst.
 Monothecium Hochst.
 Morsacanthus Rizzini
 Nelsonia R. Brown
 Neohallia Hemsl.
 Neriacanthus Bentham
 Neuracanthus Nees
 Odontonema Nees – tulitähkät
 Oplonia Rafinesque
 Oreacanthus Bentham
 Orophochilus Lindau
 Pachystachys Nees – kultakävyt
 Pararuellia Bremekamp
 Pelecostemon Leonard
 Pentstemonacanthus Nees
 Perenideboles Ram.Goyena
 Pericalypta Benoist
 Peristrophe Nees
 Petalidium Nees
 Phaulopsis Willdenow
 Phialacanthus Bentham
 Phlogacanthus Nees
 Physacanthus Bentham
 Podorungia Baillon
 Poikilacanthus Lindau
 Populina Baillon
 Porphyrocoma Scheidw. ex Hooker – purppurakävyt = Justicia L.
 Pranceacanthus Wassh.
 Pseuderanthemum Radlkofer – marmoriinit
 Pseudocalyx Radlkofer
 Pseudodicliptera Benoist
 Psilanthele Lindau
 Ptyssiglottis T.Anderson
 Pulchranthus V.M.Baum, Reveal & Nowicke
 Razisea Oerst.
 Rhinacanthus Nees
 Rhombochlamys Lindau
 Ritonia Benoist
 Ruellia L. – ruelliat
 Ruelliopsis C. B. Clarke
 Rungia Nees
 Ruspolia Lindau
 Ruttya Harv.
 Saintpauliopsis Staner
 Salpixantha Hooker
 Samuelssonia Urban & Ekman
 Sanchezia Ruiz & Pavon – tulisormet
 Sapphoa Urban
 Satanocrater Schweinfurth
 Schaueria Nees
 Sciaphyllum Bremekamp
 Sclerochiton Harv. – viuhkahuulet
 Sebastiano-Schaueria Nees
 Siphonoglossa Oerst.
 Spathacanthus Baillon
 Sphacanthus Benoist
 Sphinctacanthus Bentham
 Standleyacanthus Leonard
 Staurogyne Wallich
 Stenandriopsis S.Moore
 Stenandrium Nees
 Stenosiphonium Nees
 Stenostephanus Nees
 Stenothyrsus C. B. Clarke
 Streblacanthus Kuntze
 Streptosiphon Mildbr.
 Strobilacanthus Grisebach
 Strobilanthes Blume – ametistipensaat
 Strobilanthopsis S. Moore
 Styasasia S.Moore
 Suessenguthia Merxm.
 Tacoanthus Baillon
 Teliostachya Nees
 Tessmanniacanthus Mildbr.
 Tetramerium Nees
 Thunbergia Retz. – susannat
 Thysanostigma J.B.Imlay
 Tremacanthus S.Moore
 Trichanthera Kunth
 Trichocalyx Balf.f.
 Trichosanchezia Mildbr.
 Vavara Benoist
 Vindasia Benoist
 Whitfieldia Hooker – tähkät eli mansettitähkät
 Xantheranthemum Lindau
 Xerothamnella C.T.White
 Yeatesia Small
 Zygoruellia Baillon

Akanttikasvit viljelykasveina 
Koristekasveina käytettäviä akanttikasveja ovat muun muassa leopoldinkukat (Aphelandra), taikurinkukka (Crossandra infundibuliformis), susannat (Thunbergia), jaakonkukat (Justicia), särmiöt (Barleria), korukäpy (Eranthemum pulchellum), akantit (Acanthus) ja keltakultakäpy (Pachystachys lutea).

Lääkekasveina käytettyjä akanttikasveja ovat esimerkiksi rauta-akantti (Acanthus ebracteatus; Malaijien saaristo), kreikanakantti (Acanthus mollis; Eurooppa), Blechum pyramidatum (Keski- ja Etelä-Amerikka).

Lähteet 
 Angiosperm Phylogeny Website
 Kasvien maailma - Otavan iso kasvitietosanakirja. Osa 1. 1979.
 Räty, E. & Alanko, P. (toim.): Viljelykasvien nimistö. 2004.

Viitteet 

Kasviheimot
Seulonnan keskeiset artikkelit